Majstrovstvá Európy v basketbale žien 2011
Majstrovstvá Európy v basketbale žien 2011 boli v poradí 33. Majstrovstvá Európy v basketbale žien, ktoré organizuje Európska basketbalová federácia (FIBA Europe). Konali sa v 3 poľských mestách: Bydgoszcz, Katovice a Lodž od 18. júna3. júla 2011, za účasti 16 tímov. Nováčikmi turnaja boli Čierna Hora a Spojené kráľovstvo. Poľsko po rokoch 1958, 1978 a 1999 hostilo ženský európsky šampionát už štvrtýkrát. Organizácia bola udelená Poľsku, ktoré v hlasovaní porazilo kandidatúru Španielska v marci 2008. Hráčky Ruska získali tretíkrát titul majstra Európy, keď vo finále zdolali Turecko. Pre Turkyne to bola prvá medaila z ME. 